armvectores/hy_wikipedia_2023 huggingface dataset:
Միխայիլ Ֆեոդորով

Միխայիլ Ֆյոդորով (ռուս.՝ Михаил Фёдорович Фёдоров, նոյեմբերի 17 (29), 1848, Մարինսկի-Պոսադսկի շրջան, Չուվաշիայի ԻԽՍՀ, ՌԽՖՍՀ - մայիսի 4, 1904(1904-05-04), Յոշկար Օլա, Կազանի գուբերնիա, Ռուսական կայսրություն), չուվաշ բանաստեղծ և հրապարակախոս, ժողովրդական կրթության գործիչ։ 


== Կենսագրություն ==
1873 թվականին Միխայիլ Ֆյոդորովը ավարտել է Սամարայի ուսուցչական սեմինարը։ 1873-1878 թվականներին որպես ուսուցիչ աշխատել է Բիչուրինյան ուսումնարանում, իսկ 1879-1881 թվականներին աշխատել է Չեբոքսարյան քաղաքային ուսումնարանում։     
1891-1904 թվականներին որպես ուսուցիչ-վարիչ աշխատել է Ցարևոկոկշայսկյան քաղաքային ուսումնարանում։ Նրա ջանքերի շնորհիվ ընդլայնվեց ուսումնասիրվող առարկաների շրջանակը, բարձրացրվեց կրթության որակը։ Կրթությունը կազմակերպված է եղել նյութական, սոցիալական, ազգային իրավահավասարության հիմքի վրա։ 1896 թվականին ուսումնարանը մասնակցել է Նիժնի Նովգորոդում անցկացվող համառուսական ցուցահանդեսին։ 
Դարձել է Ցարևոկոկշայսկ գավառի մարիական դպրոցի խնամակալը։ Եղել է հնագիտության, պատմության և Կազան համալսարանի ազգագրության միության թղթակից-անդամը։     
Մահացել է 1904 թվականի մայիսի 4-ին Ցարևոկոկշայսկում։ Թաղված է Ցարևոկոկշայսկ գերեզմանատանը։


== Ստեղծագործություն ==
Գրականության պատմության մեջ նա մտավ որպես չուվաշիայի լեզվով գրված «Կախարդը» բանաստեղծության հեղինակը։ Հայտնի է նաև որպես «Չեբոքսարյան գավառի Բիչուրինյան միաբանության չուվաշների ավանդությունները և նրանց հիվանդների բուժման միջոցները» (1876 թվական) ինքնակենսագրական ակնարկի հեղինակը։


== Ծանոթագրություններ ==


== Գրականություն ==
Никитин И. М. Ф. Фёдоров // Таван Атал. — 1946. — № 20.
Сироткин М. М. Ф. Фёдоров: очерк жизни и творчества. — Чебоксары: Чувашское гос. изд-во. Ч 1947.
Сироткин М. М. Ф. Фёдоров // Сироткин М. Очерки дореволюционной чувашской литературы. — Чебоксары, 1967.
Канюков В. Реализм и фольклор в новописьменной литературе // Канюков В. Я. Развитие литературы и народные художественные традиции. — Чебоксары, 1979.
Хлебников Г. Первое произведение классики чувашской литературы // Изв. Нац. акад. Чуваш. Респ. — 1997. — № 6.
Егоров Д. Фёдоров М. Ф. // Егоров Д. Ученые-педагоги Чувашии. — Чебоксары, 1997.
Дмитриев В. Ваше слово будет иметь большую силу // Совет. Чувашия. — 1998. — 5 ноября.
Афанасьев, П. Фёдоров Михаил Фёдорович (Хведер Мигали) // Афанасьев, П. Писатели Чувашии / П. Афанасьев. — Чебоксары, 2006. — С. 458—459.
Родионов, В. Г. Фёдоров Михаил Фёдорович (Хведер Мигали) / В. Г. Родионов // Чувашская энциклопедия. — Чебоксары, 2011. — Т. 4 : Си-Я. — С. 349.


== Արտաքին հղումներ ==
Текст поэмы «Леший» в переводе на русский язык(չաշխատող հղում)
О творчестве М. Фёдорова
Фёдоров, Михаил Фёдорович
Культурное наследие Чувашии
Литературная карта Чувашии Archived 2017-02-07 at the Wayback Machine.
Ֆրեդ (այլ կիրառումներ)

Ֆրեդ, վերաբերում է՝ 

Ֆրեդ (կատու) - կարճաբուրդ կատու, որը ճանաչում է գտել այն բանի համար, որ աշխատել է Նյու Յորքի ոստիկանական բաժանմունքում և օգնել է ձերբակալել մի քանի հանցագործների։
Ֆրեդ (ֆուտբոլիստ) - բրազիլացի ֆուտբոլիստ, Դոնեցկի Շախտյորի և Բրազիլիայի հավաքականի կիսապաշտպանը։
Վասիլի Կարատիգին

Վասիլի Անդրեևիչ Կարատիգին (փետրվարի 26 (մարտի 10), 1802, Սանկտ Պետերբուրգ, Ռուսական կայսրություն - մարտի 13 (25), 1853, Սանկտ Պետերբուրգ, Ռուսական կայսրություն), ռուս դերասան։
1820 թվականից աշխատել է Պետերբուրգի Մեծ թատրոնում, 1832 թվականից՝ Ալեքսանդրյան թատրոնում։ Վաղ շրջանում հետևել է կլասիցիզմի ավանդույթներին։ Հանդես է եկել Ուիլյամ Շեքսպիրի, Ֆրիդրիխ Շիլլերի, Պիեռ Կոռնելի, Ժան Ռասինի, Ալեքսանդր Սումարոկովի, Վլադիսլավ Օզերովի և այլոց ողբերգություններում, ինչպես և մելոդրամաներում ու ռոմանտիկական դրամաներում։ Լավագույն դերերից են՝ Վելիզարիոս (Շենկի «Վելիզարիոս»), Լյուդովիկոս XI (Աուֆենբերգի «Կախարդված տուն»), Համլետ (Շեքսպիրի «Համլետ»)։ 1830-ական թվականներին խաղը մոտեցել է ռոմանտիկ ոճին։ Եղել է Չացկու (Գրիբոյեդովի «Խելքից պատուհաս»), Դոն Գուանի, Բարոնի (Պուշկինի «Քարե հյուրը», «Ժլատ ասպետը») դերերի առաջին կատարողը։


== Ծանոթագրություններ ==
Ուլվի (այլ կիրառումներ)

Ուլվի անունը կամ տերմինը կարող է վերաբերել հետևյալ հոդվածներին․

Ուլվի - գյուղ Էստոնիայի Ավինուռմե շրջանի կազմում։
Ուլվի - գյուղ Էստոնիայի Ռեգավեռե շրջանի կազմում։
Աշտե

Աշտե, երկար կոթով նիզակ՝ ձեռքով հարվածելու կամ նետելու համար։ Աշտեի կոթունը պատրաստված է փայտից, ծայրը՝ հնում բրոնզից, միջնադարում՝ երկաթից։ Հայկական բանակում եղել է աշտեմավորների հատուկ զորամաս։ Աշտեն առաջին անգամ հիշատակում է Մովսես Խորենացին, որն այն նույնացնում է մկունդի հետ։


== Ծանոթագրություններ ==
B.o.B

Բոբի Ռեյ Սիմոնս, կրտսեր (անգլ.՝ Bobby Ray Simmons, Jr., նոյեմբերի 15, 1988(1988-11-15), Ունիստոն-Սեյլեմ), ավելի հայտնի է որպես B.o.B, ամերիկացի ռեփեր, երգիչ-երգահան և երաժշտական պրոդյուսեր։ Իր կարիերայի սկզբում մի քանի միքսթեյպ և մինի ալբոմներ թողարկելուց հետո, նա 2010 թվականի ապրիլին թողարկում է իր «B.o.B Presents: The Adventures of Bobby Ray» անվանումը կրող դեբյուտային ստուդիական ալբոմը, որը Billboard-ի մի քանի հիթ շքերթներում զբաղեցնում է առաջին հորիզոնականը, այդ թվում նաև Billboard 200 ալբոմների հիթ շքերթը։ 2012 թվականի մայիսին թողարկվում է նրա «Strange Clouds» կոչվող երկրորդ ալբոմը, որին հաջորդում է «Underground Luxury» անվանումով երրորդ ստուդիական ալբոմը 2013 թվականի դեկտեմբերին։


== Սկավառակագրություն ==
Ստուդիական ալբոմներ«B.o.B Presents: The Adventures of Bobby Ray» (2010)
«Strange Clouds» (2012)
«Underground Luxury» (2013)
«Ether» (2017)


== Ծանոթագրություններ ==


== Արտաքին հղումներ ==
Պաշտոնական կայք Archived 2018-11-11 at the Wayback Machine.
Ավդոտինո (այլ կիրառումներ)

Ավդոտինո, կարող է վերաբերել՝

Ավդոտինո - գյուղ Ռուսաստանի Մոսկվայի մարզի Դոմոդեդովո քաղաքային օկրուգի կազմում։
Ավդոտինո - գյուղ Ռուսաստանի Մոսկվայի մարզի Նոգինսկի շրջանի կազմում։
Ավդոտինո - գյուղ Ռուսաստանի Մոսկվայի մարզի Ստուպինսկի շրջանի կազմում։
Ավդոտինո - գյուղ Ռուսաստանի Ուլյանովսկի մարզի Ուլյանովսկի շրջանի կազմում։
Ավդոտինո - գյուղ Ռուսաստանի Սմոլենսկի մարզի Պոչինկովսկի շրջանի կազմում։
Քլենսի Վիգամ

Քլենսի Վիգամ (անգլ.՝ Clancy Wiggum), «Սիմփսոններ» մուլտսերիալի Սփրինգֆիլդի ոստիկանության բաժանմունքի ղեկավարը, որը մի քանի անգամ ազատվել է պաշտոնից։ Նա ամուսնացած է Սարա Վիգամի հետ և նրանք ունեն տղա, Ռալֆը։ Հնչունավորում է Հենք Ազարիան։


== Կենսագրություն ==
Քլենսին հավանաբար ծնվել է Բալթիմորում։ Նրա հայրը Երկրորդ համաշխարհային պատերազմի վետերան է, զոհվել է դժբախտ պատահարից շքահանդեսի ժամանակ 1979 թվականին։ Վիգամը բազմաթիվ թերություններ ունի՝ հիմար է, անկիրթ, կաշառք է վերցնում։ Ուշադրություն չի դարձնում քաղաքացիների իրավունքներին և հասարակության անվտանգությանը։ Բայց ունի նաև լավ կողմեր՝ սիրում է իր ընտանիքը, հատկապես տղային՝ Ռալֆին։
Թուռունկ

Թուռունկ, գյուղ Արևմտյան Հայաստանում, Սեբաստիայի վիլայեթի Ամասիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Կոմսոմոլսկի (քաղաքատիպ ավան, Կիզլյարսկի քաղաքային օկրուգ)

Անվան այլ կիրառումների համար տե՛ս՝ Կոմսոմոլսկի (այլ կիրառումներ)Կոմսոմոլսկիյ (ռուս.՝ Комсомольский), քաղաքատիպ ավան Ռուսաստանի Դաղստան հանրապետության Կիզլյարսկի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 2723 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրոնզե մեդալ

Բրոնզե մեդալ, օգտագործվում է որպես պարգև։
Սովորաբար տրվում է այն մարզիկներին, որոնք գրավել են երրորդ տեղ ցանկացած մրցույթում կամ էլ ցուցաբերել են մրցանակային որևէ ցուցանիշ։ Առաջին և երկրորդ տեղեր հաղթողները սովորաբար համապատասխանաբար պարգևատրվում են ոսկե և արծաթե մեդալներով։


== Պատմություն ==
Մրցանակի այս տեսակն ի սկզբանե առաջացել է ռազմական գործողությունների ժամանակ դեռ միջնադարում, ժամանակի ընթացքում բրոնզե մեդալը նշանավորվեց ոչ մարտական գործողությունների համար։ Ռազմական ոլորտում կոնկրետացվեց պարգևը (օրինակ՝ Բրոնզե մեդալ «Քաջության համար», Բրոնզե մեդալ «Փառքի դաշտում» և այլն)։

Ընդհանուր առմամբ բրոնզը առավել տարածված մետաղ է, այն օգտագործվում է բարձր որակի մեդալներ պատրաստելու համար, այդ թվում նաև՝ արվեստի բնագավառում։ Հազվադեպ դեպքերում, օրինակ՝ Նոբելյան մրցանակի դափնեկիրները պարգևատրվում են ոսկե մեդալով, որն ի տարբերություն նույնանուն պարգևներից, իրականում պատրաստվում է ոսկուց։ Դպրոցական մեդալը, որպես գերազանցության նշան, տրվում է Ռուսաստանի Դաշնության և նախկին ՍՍՀՄ-ի միջնակարգ դպրոցներն ավարտած շրջանավարտներին։ Այն չի պատրաստվում ոսկուց կամ արծաթից; բրոնզե դպրոցական մեդալները Ռուսաստանում ներկա պահին գոյություն չունեն, չնայած որոշ երկրներում (օրինակ՝ Իտալիայում) նույնպես պարգևներ գոյություն ունեն։
Որոշ մարզաձևերից մի շարք մրցաշարերում, օրինակ բռնցքամարտում, ձյուդոյում, տեկվանդոյում և ըմբշամարտում, խաղարկվում է երկու կոմպլեկտ բրոնզե պարգև և յուրաքանչյուր կիսաեզրափակչի մասնակից երաշխավորված է դառնալ հաղթող։


== Օլիմպիական խաղեր ==

Անտիկ օլիմպիական խաղերի մրցումների գլխավոր օլիմպիական պարգևը եղել է մեդալը, այն հաստատվել է միայն 1896 թվականի Օլիմպիական խաղերի ժամանակ։ Սակայն այն ժամանակ հաղթողների մեդալը արծաթից էր, անկախ գրաված տեղից։ Ոսկե, արծաթե և բրոնզե մեդալների հանձնման սովորույթը՝ առաջին երեք տեղերի համար կազմակերպիչները սահմանեցին սկսած 1904 թվականի Օլիմպիական խաղերից, այնուհետև լայն տարածում գտավ շատ ուրիշ մարզական միջոցառումներում։


== Գրականություն ==
Косарева А. В. Искусство медали: Книга для учителя. — 2-е изд., доп и перераб. — М.: Просвещение. 1982. — 127 с., илюстрациями.
Фенглер Х., Гироу Г., Унгер В. Словарь нумизмата: Перевод с немецкого — М.: Радио и связь, 1982. — 328 с.


== Արտաքին հղումներ ==
Օլիմպիական մեդալների դիզայնը
Աստերոիդների ցանկ (22501-22600)

Աստերոիդների ցանկ (22401-22500)  • Աստերոիդների ցանկ  • Աստերոիդների ցանկ (22601-22700)
 Աստերոիդների ցանկ (22401-22500)  • Աստերոիդների ցանկ  • Աստերոիդների ցանկ (22601-22700)


== Աղբյուր ==
«Discovery Circumstances: Numbered Minor Planets (20001)-(25000)»։ www.minorplanetcenter.net
1962

1962 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1962 թվականն է, 
XX դարի 62-րդ տարին։


== Դեպքեր ==


== Ծնունդներ ==
Հունվարի 1 - Արմեն Խաչատուրյան, Հայաստանի պետական գործիչ
Փետրվարի 22 - Սթիվ Իրվին, հայտնի ավստալացի բնագետ, հեռուստալրագրող և բնության մասին բազմաթիվ կինոնկարների հեղինակ
Մարտի 2 - Ջոն Բոն Ջովի, երգիչ, դերասան
Մարտի 20 - Կարինե Աշուղյան, հայ բանաստեղծուհի, թարգմանչուհի, հրապարակախոս
Մայիսի 3 - Սլավա Ստեփանյան, Դերասան, բեմադրիչ, դրամատուրգ
Հոկտեմբերի 16 - Աշոտ Ադամյան (բժիշկ), վնասվածքաբան-օրթոպեդ
Նոյեմբերի 28 - Լիլիթ Գալստյան, հայ հասարակական-քաղաքական գործիչ է, քաղաքագետ, լեզվաբան, թարգմանչ, խմբագիր, հրապարակախոս


== Մահեր ==
Հունվարի 27 - Հրանտ Գրիգորյան, կոմպոզիտոր
Հունիս 7 - Արշակ Ալպոյաճյան, բանասեր և հայագետ (ծ.1879)
Նոյեմբերի 6 - Գրիգոր Չուբարյան,  հայ իրավաբան, հասարակական, քաղաքական գործիչ
Դեկտեմբերի 19 - Գեորգի Վերեյսկի, խորհրդային նկարիչ
Գյումրու տիկնիկային թատրոն

Գյումրու տիկնիկային թատրոն, Ստեփան Ալիխանյանի անվան  տիկնիկային թատրոն, առաջին մանկական թատրոնը Հայաստանում։ Հիմնադրվել է 1935 թվականի մարտին՝ ռեժիսոր Հասմիկ Գյոզալյանի ջանքերով։


== Պատմություն ==
Հայ թատրոնում շատ երախտավորներ կան, որոնք մեծ հետագիծ են թողել թատերական պատմության մեջ։ Ստեփան Ալիխանյանը արվեստ մտավ յուրովի, ստեղծեց իր աշխարհը, ստեղծագործական հախուռն թափով ծնեց նոր թատրոն, տիկնիկային թատրոն։ Որքան որ հին է այդ արվեստը, այնքան էլ նոր էր կյանք մտնում՝ սովետական կյանք, նպատակը՝ մանուկների գեղագիտական դաստիարակությունն էր, էսթետիկական մի դպրոց, որտեղ երեխան կարող էր շատ բան տեսնել ու սովորել։ Այդ տարիներին Գյումրու տիկնիկային թատրոնի շուրջն են համախմբվել Լենինականի դրամատիկ թատրոնի դերասաններ, հետագայում ՀԽՍՀ ժողովրդական արտիստներ Ա. Փաշայանը, Ռ. Օդաբաշյանը, Լ. Բադալյանը, Ա. Հարությունյանը և ուրիշներ։
Գյումրու տիկնիկային թատրոնն իր գործունեությունն սկսել է «Կապիկն ու հայելին», «Հեղափոխական Տանյան» (ռեժիսոր՝ Հ. Դյոզալյան) պիեսներով։ Թատրոնի հետ համագործակցել են անվանի ռեժիսորներ Վարդան Աճեմյանը և Ա. Արմենյանը, որոնք գրել և բեմականացրել են մանկական պիեսներ։ Մեծ հաջողությամբ են բեմադրվել «Չախ-չախ թագավորը» (1936, Վարդան Աճեմյան), «Քաջ Նազարը» (1937, Ա. Արմենյան) ներկայացումները։ Անցած ավելի քան քառասուն տարիներին թատրոնի խաղացանկում տեղ են գտել Դերենիկ Դեմիրճյանի «Նազելին» (գրվել է հատկապես Գյումրու տիկնիկային թատրոնի համար), «Գառնուկ ախպեր», «Կարմիր գլխարկ», «Մարտիկի երազը», «Ոսկե ձկնիկը», «Շունն ու կատուն», «Անմահական խնձոր» և այլ ներկայացումներ, որոնց մասնակցել են տիկնիկավարներ Դ. Պայազատը, Կ. Դարայանը, Ն. Ալիխանյանը, Լ. Մեսրոպյանը և ուրիշներ։ Թատրոնի նկարիչներն են եղել Վ. Շերիշևը, Կ. Մինասյանը, Զ. Սիմոնյանը, կոմպոզիտորները՝ Դ. Միրզոյանը, Ա. Շիշյանը և ուրիշներ։ Բեմադրությունների տիկնիկները պատրաստել է Ա. Ղազարյանը։
Մեծ ավանդ ունի ՀԽՍՀ վաստակավոր արտիստ, ռեժիսոր Ստեփան Ալիխանյանը, որի շանքերով ետպատերազմյան դժվար պայմաններում վերսկսվեց թատրոնի գործունեությունը։ Հովհաննես Թումանյանի ծննդյան 100-ամյակի առթիվ բեմադրված «Տերն ու ծառան» ներկայացումը արժանացել է մրցանակի։ Ներկայումս Լ. տ. թ-ի ռեժիսորներն են Ա. Ղուկասյանը և Ա. Տեր-Դրիգորյանը։ 1973 թվականից Գյումրու տիկնիկային թատրոնը «ՅՈւՆԵՍԿՕ»-ին կից տիկնիկային թատրոնների համաշխարհային կազմակերպության (ՈւՆԻՄԱ) անդամ է։


== Ծանոթագրություններ ==
Վալերի Ֆոմին

Վալերի Ֆոմին (ռուս.՝ Валерий Фомин, ապրիլի 14, 1939(1939-04-14), Եկատերինբուրգ, ՌԽՖՍՀ, ԽՍՀՄ), խորհրդային, այնուհետև` ռուսաստանցի ռեժիսոր, սցենարիստ և նկարիչ։ Ռուսաստանի Դաշնության պետական մրցանակի դափնեկիր է (1996)։


== Կենսագրություն ==
Ուրալի ծանր մեքենաշինության գործարանում աշխատել է որպես ներկարար։
1965 թվականին ավարտել է Սվերդլովի Ի. Շադրի անվան գեղարվեստի ուսումնարանի գեղարվեստա-մանկավարժական բաժինը։
1965-1966 թվականներին աշխատել է որպես նկարիչ-մուլտիպիկատոր «Կիևնաուչֆիլմ» ստուդիայում։
1968-1971 թվականներին եղել է Սվերդլովսկի տիկնիկային թատրոնի բեմադրող նկարիչը։
1971-1975 և 1980-1989 թվականներին` ռեժիսոր Սվերդլովսկի կինոստուդիայում։
1975-1980 թվականներին` ԽՍՀՄ գեղարվեստական ֆոնդի նկարիչ։ 
1989 թվականից սկսած մինչև այսօր աշխատում է գեղարվեստական մուլտիպլիկացիայի ստեղծագործական-արտադրական միությունում, որը հետագայում վերանվանվել է «Ա-Ֆիլմ» կինոստուդիա։
Միաժամանակ 1996 թվականից սկսած որպես ռեժիսոր է աշխատել Կրասնոտուրինսկի տիկնիկային թատրոնում, ինչպես նաև` աշխատում է տիկնիկային մուլտիպլիկացիայի ասպարեզում։
2001 թվականին նկարահանվել է վավերագրական «»Անիմացիայի աշխարհ կամ աշխարհի անիմացիաները» հեռուստաֆիլմում։


== Ֆիլմագրություն ==


=== Ռեժիսոր ===


=== Սցենարի հեղինակ ===
1970` Կապիկը և հանգույցը
1990` Չարաճճին
1993` Եվլամպիա պապիկին հյուր. հակառակորդը
1994` Եվլամպիա պապիկին հյուր. հարմոնը
1995` Եվլամպիա պապիկին հյուր. դոդոշիկը
1997` Վարվառա
2000` Մեղվանոցում
2001` Մենք բոլորս հեքիաթից են


=== Բեմադրող նկարիչ ===
1978` Հեքիաթ քաջ նապաստակների մասին
1982` Խոտի թակարդ
1993` Եվլամպիա պապիկին հյուր. հակառակորդ
1994` Եվլամպիա պապիկին հյուր. հարմոն
1995` Եվլամպիա պապիկին հյուր. դոդոշիկ
2000` Մեղվանոցում


=== Նկարիչ ===
1987` Ազնիվ խոսք
1990` Չարաճճին
1997` Վարվառա
2001` Մենք բոլորս հեքիաթից են


=== Նկարիչ-մուլտիպլիկատոր ===
1980` Հեքիաթ Կոմար Կոմարովիչի մասին
1984` Շնաձկան հրամանով
1985` Կուտխը և մկները
1986` Վերայի և Անֆիսայի մասին
1993` Եվլամպիա պապիկին հյուր. հակառակորդը
1997` Բարբարոս
2001` Մենք բոլորս հեքիաթից ենք


=== Հնչյունավորում ===
1995` Նյուրկինի բաղնիքը
2000` Մեղվանոցում


== Մրցանակներ և պարգևներ ==
1996 թվականին արժանացել է Ռուսաստանի Դաշնության պետական մրցանակի` «Վերջին տարիների ֆիլմերի» համար։
1996 թվական` Տարուսի անիմացիոն կինոյի ռուսական բաց փառատոն, մրցանակ լավագույն կերպարի համար («Եվլամպիա պապիկին հյուր»)։
1996 թվական` Տարուսի անիմացիոն կինոյի ռուսական բաց փառատոն, անիմատոր-նկարչի լավագույն աշխատանք («Եվլամպիա պապիկին հյուր»)։


== Աղբյուրներ ==
Сергей Капков Энциклопедия отечественной мультипликации. — М.: Алгоритм, 2006. — С. 675-676. — 816 с. — 3000 экз. — ISBN 5-9265-0319-4


== Ծանոթագրություններ ==


== Արտաքին հղումներ ==
Фомин Валерий Иванович — animator.ru
Валерий Фомин — Энциклопедия отечественного кино
Վալերի Ֆոմին (անգլ.) Internet Movie Database կայքում
She (Շառլ Ազնավուրի երգ)

She (թարգմ.՝ «Նա») երգի հեղինակներն են Շառլ Ազնավուրը և Հերբերտ Կրեցմերը։ Երգը թողարկվել է 1974 թվականին Շառլ Ազնավուրի կողմից։ Երգը հատուկ գրվել է «Կնոջ յոթ դեմքերը» (անգլ.՝ Seven Faces of Woman) բրիտանական հեռուստասերիալի համար ։ Երգը ձայնագրվել է նաև ֆրանսերեն, գերմաներեն, իտալերեն և իսպաներեն՝ "Tous les visages de l'amour" խորագրով, (English: All the Faces of Love), "Sհe" (հայ.՝ նա) "Lei" (հայ.՝ նա) and "Es" (հայ.՝ նա) համապատասխան անուններով ։ Ազնավուրը նաև թողարկել է երգի ավելի ռիթմիկ տարբերակը Ֆրանսերենով՝ այլ բովանդակությամբ, վերնագրելով՝ "Elle" (հայ.՝ նա)։
Մեծ Բրիտանիայի երգերի ցանկում (the UK Singles Chart) երգը զբաղեցրել է առաջին հորիզոնականը, մնացել այնտեղ չորս շաբաթ, վաճառվել ավելի քան 250000 օրնակով և արժանացել արծաթի։ Այն նաև առաջին հորիզոնականն է գրավել Իռլանդիայի երգերի ցանկում՝ (Irish Charts) մեկ շաբաթ շարունակ գլխավորելով հիթ- շքերթը։ Երգը տարբեր լեզուներով ձայնագրվել է նաև Ազնավուրի կողմից։ Բացի անգլերենից՝ կատարել է ֆրանսերենով և իտալերենով, ինչպես նաև իսպաներենով և գերմաներենով։ Երգը ավելի քիչ ճանաչում ուներ Մեծ Բրիտանիայի սահմաններից դուրս (այնտեղ <<Կնոջ յոթ դեմքերը>> հեռուստասերիալը մեծ ճանաչում չուներ)։ Ֆրանսիայում երգը հազիվ 40-րդ հորիզոնականում էր, իսկ Ամերիկայի Միացյալ Նահանգներում անգամ ձախողվեց ընդգրկվել Բիլբոարդ 100 -ում (the Billboard Hot 100) և միայն ընդգրկվեց ցածրակարգ երաժշտության ցանկերում։
Ելվիս Կոստելոն 1999 թվականին ձայնագրել է երգի քավր (Cover version) տարբերակը։ Այն թողարկվել է Թրեվր Ջոնսի կողմից և ցուցադրվել Նոթինգ Հիլ ֆիլմի ընթացքում՝ տարածում գտնելով ամբողջ Եվրոպայում։


== Ծանոթագրություններ ==
Մոռենի քարթվելական

Մոռենի քարթվելական (լատ.՝ Rubus cartalinicus), վարդազգիներ ընտանիքի, մոռենի ցեղի բույս։ 


== Նկարագրություն ==
Խոշոր, բավականին հզոր, տերևաթափ թուփ է, որի ճյուղերը հասնում են մինչև 3-4 մ երկարության։ Տարեկան ընձյուղները սողացող են, թույլ աղեղնաձև, արևի տակ կարմրող, մերկ, բութ հնգանկյուն։ Փշերը սակավաթիվ են, ուղիղ, կողքերից սեղմված, դեղին, հիմքում՝ լայնացած, պտղատու ճյուղերի վրա խիստ դեպի ցած թեքված։ Տերևները հնգամասն կամ եռամասն են, վերևի կողմից մերկ, ներքևից մահուդամազմզուկապատ, անհավասար սղոցաեզր։ Գագաթնային տերևիկը, ինչպես և կողմնայինները, կոթունավոր է (5-6 սմ երկարությամբ), էլիպսաձև, լայն հակառակ ձվաձև, կլորավուն, 6-9 (երբեմն՝ 12) սմ Երկարությամբ և 5-7 (երբեմն՝ 10) սմ լայնությամբ, բութ կամ թույլ փոսիկավոր գագաթով։ Ծաղկաբույլերը խոշոր են, մինչև 50 սմ երկարությամբ։ Բաժակաթերթիկները թաղիքամազմզուկապատ են։ Պսակաթերթիկները սպիտակ են կամ բաց վարդագույն, առէջաթելերը սպիտակ են։ Պտուղները երկարավուն ձվաձև են, գնդաձև, սև, խոշոր 1,5-2 սմ երկարությամբ, 2-3 հատ հավաքված ծայրային ճյուղերի վրա։


== Տարածվածություն ==
Տարածված է Կովկասում, Հայաստանի պայմաններում հանդիպում է Իջևանի, Շամշադինի և Նոյեմբերյանի շրջաններում, միջին և վերին լեռնային գոտիներում, անտառների եզրերին, գետափերին, դաշտերում։


== Ծանոթագրություններ ==
Մարիա Վամվակինու

Մարիա Վամվակինու (հուն․՝ Μαρία Βαμβακινού, հունվարի 4, 1959(1959-01-04), Լեֆկաս, Lefkada Municipality, Lefkada Regional Unit, Հոնիական կղզիներ, Հունաստան), ավստրալիացի քաղաքական գործիչ։ Ավստրալիայի լեյբորիստական կուսակցության (ALP) անդամ է և 2001 թվականի Ավստրալիայի դաշնային ընտրություններից հետո Ավստրալիայի Ներկայացուցիչների պալատի անդամ․ ներկայացնում է Վիկտորիա նահանգի Քալվել ընտրաշրջանը։ 


== Վաղ կյանք ==
Ծնվել է Հոնիական ծովում գտնվող հունական Լեֆկադա կղզում։ Ընտանիքի հետ չորս տարեկանում Ավստրալիա է տեղափոխվել 1963 թվականին և բնակություն հաստատել Մելբուռնում։ 2000 թվականի պառլամենտական ընտրություններից առաջ հրաժարվել է Հունաստանի քաղաքացիությունից։ Կրթություն է ստացել Կառլթոնի և Բրունզվիքի հանրակրթական դպրոցներում, որից հետո ուսումը շարունակել Փրինսիս Հիլ ավագ դպրոցում։ 
Մելբուռնի համալսարանում ժամանակակից հունարենից և քաղաքագիտությունից ստացել է արվեստի բակալավրի գիտական աստիճան։ Կրթությունը շարունակել է և 1982-1987 թվականներին աշխատել ավագ դպրոցում, դասավանդել հունարեն։ 


== Քաղաքականություն ==
Պաշտոն է զբաղեցրել Ավստրալիայի լեյբորիստական կուսակցության վիկտորիական մասնաճյուղում և նախքան պառլամենտ գնալը մի քանի տարի ծառայել որպես քաղաքական աշխատող։ Աշխատել է որպես Էնդրյու Թեոֆանուսի (1988, 1990) ընտրաշրջանի գործակալ, Վիկտորիա նահանգի 42-րդ վարչապետ Ջոան Քիրների գործադիր օգնական (1989), Էնդրյու ՄքՔուչեոնի անձնական քարտուղար (1991) և սենատոր Քիմ Քառի ընտրաշրջանի գործակալ (1993–2001)։ 1990-1992 թվականների ընթացքում աշխատել է նաև Նորթքոթի քաղաքային խորհրդում։ 


=== Պառլամենտ ===
2001 թվականի Ավստրալիայի դաշնային ընտրություններում ընտրվել է պառլամենտի անդամ՝ Ավստրալիայի լեյբորիստական կուսակցության կազմում փոխարինելով գործող պատգամավոր Էնդրյու Թեոֆանուսին, որը 2000 թվականին հրաժարվել էր կուսակցությունից ու հանդես էր գալիս որպես անկախ պատգամավոր։ Հունաստանում ծնված առաջին կինն է, որն աշխատում է դաշնային պառլամենտում։ Հետագայում ևս վեց անգամ վերընտրվել է, որոնցից վերջինը 2019 թվականի դաշնային ընտրություններն էին։ 
Պառլամենտում եղած ժամանակ աշխատել է տարբեր համատեղ հանձնաժողովներում, այդ թվում՝ 2008-2010 թվականների ընթացքում որպես Ներկայացուցիչների պալատի արդյունաբերության, գիտության և նորարարության մշտական հանձնաժողովի նախագահ։ 2010-2013 թվականներին, հետո նաև 2016 թվականին աշխատել է որպես խոսնակ և Ավստրալիայի լեյբորիստական կուսակցության ձախ սոցիալիստների ֆրակցիայի անդամ է։ 


== Անձնական կյանք ==
Ամուսնացած է Միխալիս Ս․ Մայքլի հետ և ունի երկու զավակ։ 2016 թվականի դրւթյամբ բնակվում է Մելբուռնի Նորթքոթ արվարձանում, որը դուրս է իր ընտրաշրջանից։ 


== Ծանոթագրություններ ==


== Արտաքին հղումներ ==
Անձնական կայքէջ
Վալկիրիա (այլ կիրառումներ)

Վալկիրիա , կարող է վերաբերել՝

Վալկիրիա - սկանդինավյան դիցաբանության կերպար
«Վալկիրիա» (գերմ.՝ «Die Walküre») - գերմանացի երգահան Ռիխարդ Վագների «Նիբելունգի մատանին» եռերգության մաս
XB-70 Վալկիրիա - ամերիկյան գերձայնային ինքնաթիռ
Valkyria - շվեդական երաժշտական խումբ
«Վալկիրիա» - ռուսական տեխնո-տրեշ խումբ
«Վալկիրիա» գործողություն (Հուլիսի 20-ի դավադրություն) - Գերմանական Ընդդիմության դավադրություն, որի նպատակը Հիտլերի սպանությունն էր
«Վալկիրիա» գործողություն - ռեժիսոր Ֆրանց Պետեր Վիրտի 1971 թվականի ֆիլմը
«Վալկիրիա» գործողությունը - Բրայան Սինգերի 2008 թվականի ֆիլմը, որի գլխավոր դերը խաղացել է Թոմ Քրուզը
Վալկիրիաներ - Պաուլո Կոելիոյի վեպը
(877) Վալկիրե - 1915 թվականին հայտնաբերված աստերոիդ
Միխայլովկա (գյուղ, Արտելնի գյուղական խորհուրդ)

Անվան այլ կիրառումների համար տե՛ս՝ ՄիխայլովկաՄիխայլովկա (ուկրաիներեն՝ Михайлівка), գյուղ Ուկրաինայի Խարկովի մարզի Լոզովայայի շրջանում։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
The Definitive Collection

The Definitive Collection-ը Մայքլ Ջեքսոնի հավաքածու և թվով երրորդ ալբոմը, որը թողարկվել է նրա մահից հետո։


== Հիթ շքերթներ ==
The Definitive Collection-ը մեկնարկել է 30-րդ հորիզոնականից Billboard 200 հիթ շքերթում և 17-րդ հորիզոնականից R&B/Hip Hop Albums հիթ շքերթից


== Երգացանկ ==


== Աղբյուրներ ==
Խոտոբուժի

Խոտոբուժի (ռուս.՝ Хотобужи), գյուղ Ռուսաստանի, Նովգորոդի մարզի Բատեցկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արմեն Խոջոյան

Արմեն Խոջոյան (հուլիսի 7, 1959(1959-07-07), Երևան, Հայկական ԽՍՀ, ԽՍՀՄ), հայ գեղանկարիչ։


== Կենսագրություն ==
Արմեն Խոջոյանը ծնվել է 1959 թվականի հուլիսի 7-ին, Երևանում։ Մասնագիտական կրթությունը ստացել է Երևանի գեղարվեստաթատերական ինստիտուտում։ 1985 թվականից Լիտվայում, Հայաստանում, Ռուսաստանում, Սիրիայում, Ֆրանսիայում, Շվեյցարիայում և այլ երկրներում  մասնակցել է հանրապետական և միջազգային բազմաթիվ ցուցահանդեսների։ 1990 թվականին անհատական ցուցահանդես է ունեցել Լոս Անջելես, 1997 թվականին՝ Երևանում, 2001 թվականին՝ Փարիզում։ 
Արմեն Խոջոյանի աշխատանքները գտնվում են մասնավոր հավաքածուներում, ինչպես նաև մի շարք երկրների պատկերասրահների մշտական ցուցադրությունում։ 1999 թվականից հանդիսանում է Հայաստանի նկարիչների միության և ՅՈՒՆԵՍԿՕ-ի նկարիչների միջազգային ասոցիացիայի անդամ։


== Ծանոթագրություններ ==


== Արտաքին հղումներ ==
ԱՐՄԵՆ ԽՈՋՈՅԱՆ, ՎԱՐԴԱՆ ՖԵՐԵՇԵԹՅԱՆ
Արմեն Խոջոյանի անհատական ցուցահանդես
Իսաիխա (գյուղ, Կոլոմենսկի շրջան)

Անվան այլ կիրառումների համար տե՛ս՝ ԻսաիխաԻսաիխա (ռուս.՝ Исаиха), գյուղ Ռուսաստանի, Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փանջիհուա

Փանջիհուա (չին. 攀枝花, փինյին Pānzhīhūa), ՉԺՀ-ի Սուչան նահանգի քաղաքային շրջան։ Հիմնադրվել է 1965 թվականին Յանցզի ու Յալունցզյան գետերի միախառնման, որոնց կանաչ ուղղաբերձ ափերը տվել են ժամանակակից Փանջիհուա անվանումը։ Այն Չինաստանի պողպատաձուլական արդյունաբերական կենտրոնն է։


== Պատմություն ==
Սիկան նահանգը կազմավորվել է 1939 թվականին, և այդ տարածքները մտել են նրա կազմի մեջ։ Սիչչանի Հատուկ շրջանը կազմավորվել է 1950 թվականին Սիկան նահանգում։ 1955 թվականին Սիկանը վերաձևավորվել է և Սիչանի Հատուկ շրջանը մտել է Սիչուանի կազմի մեջ։
1965 թվականի հունվարի 7-ին ՉԺՀ Պետխորհրդի որոշմամբ կազմավորվեց Արդյունաբերական Դուկոու (渡口工业区) շրջանը։ 1965 թվականի փետրվարին ՉԺՀ Պետխորհուրդը և Կենտրոնական կոմիտեի Չինասանի կոմունիստական կուսակցությունը, վերանայելով որոշումը, որոշեցին ստեղծել Փանջիհուա (攀枝花特区) հատուկ շրջանը, որը պաշտոնապես կազմավորվեց 1965 թվականի մարտի 20-ին։ 1965 թվականի ապրիլին, վերանայելով Սիչուան նահանգի Ազգային ժողովի ուղերձը, ՉԺՀ Պետխորհուրդը Փանջիհուա շրջանը վերակազմավորեց Դուկոու (渡口市) քաղաքային շրջանի, որը ենթարկվում էր նահանգի կառավարությանը։
1973 թվականին կատարվեց Դուկոուի վաչական-տարծքային բաժանման փոփոխություն. արդյուաբերական գոտիները, տեղակայված Ցզինշացզյան գետի երկայնքով, միավորվեցին Արևելյան և Արևմտյան շրջանների մեջ, իսկ մնացած տարածքը՝ Մերձքաղաքային շրջանի մեջ։ Չինաստանի Ժողովրդական Հանրապետության  Պետական խորհրդի որոշմամբ 1974 թվականի հոկտեմբերի 8-ից Չուսյուն-Իյսկի ինքնավար շրջանի Յուննան նահանգի Յունժեն գավառի տարածքի մի մասը  տեղափոխվել է Սիչուան նահանգի Դուկոու քաղաքային շրջանի կազմ։
1974 թվականի 8-ից ՉԺՀ Պետխորհրդի որոշմամբ Յունժեն գավառի տարածքի մասը՝ Չուսյուն-Իյսկին, Յուննան նահանգի ինքնավար շրջանը փոխնցվեց Սիչուան նահանգի Դուկոու քաղաքային շրջանին։
1978 թվականին Սիչանգ շրջանը (西昌 地区) լուծարվեց և 1970 թվականին վերանվանվեց Սիչանգի հատուկ՝ Միու և Յանբյանի շրջանները, որոնք նախկինում դրա մաս էին կազմում, տեղափոխվեցին Դուկու քաղաքային շրջանի իրավասության տակ։
1981 թվականին Արվարձանային շրջանը վերանվանվեց Ժենհե շրջանի։
1987 թվականին Դուկու քաղաքային ջրջանը վերանվանվեց Փանջիհուա։


== Վարչատարածքային բաժանում ==
Փանջիհուա քաղաքային շրջանը բաժանված է 3 շրջանի և 2 գավառի։
Սոլոշինո (գյուղ, Կոբելյակի շրջան)

Անվան այլ կիրառումների համար տե՛ս՝ Սոլոշինո (այլ կիրառումներ)Սոլոշինո (ուկրաիներեն՝ Солошине), գյուղ Ուկրաինայի Պոլտավայի մարզի Կոբելյակի շրջանում։
2001 թվականի տվյալներով Սոլոշինո գյուղում բնակվում էր 836 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բզեզիկները: Մրջյունների հովտի արկածները

Բզեզիկները։ Մրջյունների հովտի արկածները (ռուս.՝ Букашки. Приключение в Долине муравьёв), լիամետրաժ մուլտֆիլմ, որը նկարահանվել է 2013 թվականին, համանուն մուլտսերիալի սիքվելն է։
Ֆիլմն նվիրված է նկարիչ Ժան Ժիրոյի հիշատակին, որը մասնակցել է արտադրությանը, սակայն մահացել է պրեմիերայից մեկ տարի առաջ։


== Սյուժե ==
Սև մրջյունների խումբը պատահաբար հայտնաբերում է դաշտում շաքարավազի արկղ, որը մոռացել էին պիկնիկ եկած զբոսաշրջիկները։ Այդ գտածոն հսկայական նշանակություն ուներ մրջյունների ամբողջ ցեղի համար, և նրանք որոշում են տուփը տեղափոխել մրջնանոց, և նրանց ընկերը` զատիկը, օգնում է նրանց։ Բայց տուփի վառ գույնը գրավում է կարմիր մրջյուններին, որոնք զորք են հավաքում, որպեսզի իրենց փոքր եղբայրներից խլեն արժեքավոր ավարը։ Հակամարտությունը վերածվում է մեծ պատերազմի և մրջնանոցի շրջմափակման, բայց խիզախ զատիկը կարողանում է լուծել խնդիրը և օգնել իր ընկերներին հաղթել կարմիր ագրեսորներին։


== Պարգևներ և փառատոններ ==
Առաջադրում` Tallinn Black Nights Film Festival (Լավագույն մանկական ֆիլմ)
Առաջադրում` Եվրոպական կինոակադեմիա (Լավագույն անիմացիոն ֆիլմ)
Առաջադրում` San Sebastian International Film Festival (Լավագույն անիմացիոն ֆիլմ)
Ընտրություն` «Օսկար» և BAFTA մրցանակ
Հաղթանակ` Mill Valley Film Festival (San Francisco) (Children’s FilmFest Gold Award)
Հաղթանակ` Chicago International Children’s Film Festival (Պատվավոր մրցանակ)
Հաղթանակ` China International Cartoon and Animation Festival (Արծաթե գավաթ մրցանակ)
Հաղթանակ` 5th Magritte Awards (Լավագույն արտասահմանյան ֆիլմ մրցանակ` արտադրական համագործակցության համար)
Հաղթանակ` 40th «Սեզար կինոմրցանակ» (Լավագույն անիմացիոն ֆիլմ)


== Ծանոթագրություններ ==


== Տես նաև ==
Բզեզիկներ` ռուսական մուլտֆիլմ
Լիանոսյաններ

Լիանոսյաններ, հայազգի գործարարների ու քաղաքական գործիչների նշանավոր տոհմ։
Լիանոսյանների տոհմը եղել է հայ բազմաթիվ ընտանիքներից մեկը, որ բռնի ուժով Շահ Աբբաս-ի կողմից Արևելյան Հայաստանից տեղափոխվել են Պարսկաստանի Սպահանի նահանգ։


== Ստեփան Մարտինի Լիանոսյան ==

1873 թվականին Ստեփան Լիանոսյանը ստացել է պարսկական իշխանությունների կողմից Կասպից ծովի հարավային ափում ձկնարդյունաբերությամբ զբաղվելու մենաշնորհ։ Իրենից հետո իր եղբայր Գևորգը ստանում է Կասպից ծովի ռուսական մասում ձկնարդյունաբերությամբ զբաղվելու թույլատվություն, ինչը ընտանիքին դարձնում է Կասպից խավիարի խոշորագույն արտահանողը ռուսական ու եվրոպական շուկա։


== Գևորգ Ստեփանի Լիանոսյան ==

Ստեփանի մահից հետո ընտանեկան գործը սկսում է կառավարել իր որդին՝ Գևորգը, ով սակայն մի քանի տարուց մահանում է։


== Գևորգ Մարտինի Լիանոսյան ==

Գևորգ Լիանոսյանը ստանում է թույլատվություն Կասպից ծովի ռուսական ափին ձկնարդյունաբերությամբ զբաղվելու։ Նա նաև դառնում է մի շարք նավթային հորերի սեփականատեր։ Իր կողմից հիմնած ռուսական նավթային ընկերությունը՝ «ՌուՆՕ"-ն, դառնում է Բաքվի նավթի խոշոր արտադրող։


== Մարտին Գևորգի Լիանոսյան ==

Գևորգի մահից հետո խավիարային գործը սկսում է վարել իր ավագ որդի Մարտինը։ Խորհրդային Միության ստեղծումից հետո նա Պարսկաստանից վերադառնում է ԽՍՀՄ ու իշխանություններին փոխանցում Պարսկաստանում գործող իրենց ողջ արտադրությունը՝ մնալով ապրելու Մոսկայում։


== Ստեփան Գևորգի Լիանոսյան ==

Գևորգի մահից հետո նավթային գործը սկսում է վարել իր որդի Ստեփանը, ով դառնում է 20-րդ դարի Ռուսական կայսրության խոշորագույն նավթային մագնատը։ Նա նախ հիմնում է «Գ. Մ. Լիանոզով և որդիներ» ընկերությունը, իսկ այնուհետև մի շարք հայկական ու ևս մի քանի ընկերությունների արտադրության հիման վրա հիմնում է Ռուսական գլխավոր նավթային միությունը, որի խորհրդի անդամներ են դառնում այն ժամանակվա ռուսական խոշորագույն գործարարները, իսկ ինքը դառնում է ընկերության ղեկավարը։ Ընկերությունը դառնում է Բաքվի նավթի խոշորագույն արտադրողը, իսկ աշխարհում զբաղեցնում է նավթի արտադրությամբ երրորդ տեղը։ Բոլշևիկյան հեղափոխությունից հետո նա ղեկավարում է գեներալ Յուդենիչի Հյուսիս-արևմտյան կառավարությունը, իսկ բոլշևիկների վերջնական հաղթանակից հետո տեղափոխվում է Փարիզ։


== Լիանոսյանների տոհմածառը ==


== Աղբյուրներ և գրականություն ==
Микаелян В. А.,  Мирзоян С. С. Участие армян в экономической жизни Восточного Закавказья (вторая половина XIX—первые десятилетия XX вв.).- Вестник общественных наук АН Арм. ССР, 1990, № 2, стр. 74-81. Archived 2016-03-05 at the Wayback Machine.


== Հղումներ ==
Քեյկուբադ մզկիթ

Քեյկուբադ մզկիթ (ադրբ.՝ Keyqubad məscidi) 14-րդ դարի մզկիթ է, որը գտնվում է Բաքվի Իչարի Շահար տարածքում։ Մզկիթը գտնվում է Շիրվանշահերի ապարանքների վերին շինությունում, պալատական շենքի ետևում, Սեյիդ Յահյա Բակուվի թյուրբեյի դիմաց։


== Պատմություն ==

Մզկիթը կառուցվել է Շիրվանշահ Քեյկուբադի(1317-1348) կողմից։ Շենքի ճշգրիտ շինարարության ամսաթիվը անհայտ է։ Մզկիթը այրվել է 1918 թվականին։ Մզկիթը բաղկացած է ուղղանկյուն պաշտամունքի սրահից և փոքր միջանցքից։ ենթադրվում է, որ մզկիթը կառուցվել է 14-րդ դարում։ Դահլիճի կենտրոնում չորս սյուներ էին։ Պաշտամունքի սրահի հարավային պատի վրա միհրաբ կար։ Մզկիթը նույնպես օգտագործվել է որպես մեդրեսե Սեյիդ Յահիա Բակուվիի կողմից։ 1918 թվականի տեպքերի ժամանակ մզկիթը այրվեց և ավերվեց։ 
Մզկիթի հարավային մասում կա թյուրբե։ Թյուրբեն և Քեյկուբադ մզկիթը պատկանում է Շիրվանշահերի ապարանքներին։


== Տես նաև ==
Իչարի Շահար (Բաքվի թաղամաս)
Ջումա մզկիթ (Բաքու)
Շիրվանշահերի ապարանքներ


== Ծանոթագրություններ ==
Սենտ Աշել

Սենտ Աշել (ֆր.՝ Saint-Acheul), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 27 մարդ, բնակչության խտությունը` 8.88 մարդ/կմ²։ Բնակավայրը զբաղեցնում է 3.04 կմ² տարածք։


== Աշխարհագրություն ==
Գտնվում է Փարիզ քաղաքից 150 կմ հյուսիս, Ամյեն քաղաքից 34 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 17 աշխատունակ (15-64 տարեկան)  բնակիչ, որոնցից ակտիվ էին 13-ը, իսկ ոչ ակտիվները` 4։ Ակտիվության ցուցանիշը կազմում է 76,5 %։ 13 աշխատունակ մարդկանցից աշխատել է 11 անձ (6 տղամարդ և 5 կին)։ Գործազուրկ են եղել 2 անձ (0 տղամարդ և 2 կին)։ 4 անաշխատունակներից 1-ը եղել են աշակերտներ կամ ուսանողներ, 2-ը` թոշակառուներ, իսկ 1-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Թիֆարիտի

Թիֆարիտին փոքրիկ օազիս քաղաք է, որը տեղակայված է Արևմտյան Սահարայի հյուսիս-արևելյան հատվածում, Մարոկկական պատից արևելք, Սմարա քաղաքից 138 կմ հեռավորության վրա։ 2011 թվականից քաղաքը Սահարայի Արաբական Դեմոկրատական Հանրապետության դե ֆակտո մայրաքաղաքն է։


== Ծանոթագրություններ ==


== Արտաքին Հղումներ ==
Image of Tifariti(չաշխատող հղում)
"ARTifariti"
Tifariti photo album (2007-2009)
We're Here Because We're Here

We’re Here Because We’re Here (հայերեն՝ Մենք այստեղ ենք, որովհետև մենք այստեղ ենք), բրիտանական Անաթեմա խմբի ստուդիական ալբոմը, թողարկվել է 2010 թվականի մայիսի 3-ին Kscope լեյբլով։


== Ալբոմի մասին ==
Ալբոմի աշխատանքային անունը եղել է Horizons: Ալբոմի աշխատանքներով զբաղվում էր Սթիվեն Ուիլսոնը՝ Porcupine Tree խմբի առաջնորդը։
HIM խմբի անդամ Վիլլի Վալոն ձայնագրում է «Angels Walk Among Us» երգի վոկալը։
Ալբոմի անվանումը վերցված եղել է համանուն երգից, որը Առաջին համաշխարհային պատերազմում երգում էին դաշնակիցները «Auld Lang Syne»-ի մոտիվներով։


== Երգեր ցանկը ==
Thin Air — 5:59
Summernight Horizon — 4:12
Dreaming Light — 5:47
Everything — 5:05
Angels Walk Among Us — 5:17
Presence — 2:58
Simple Mistake — 8:14
Get Off Get Out — 5:01
Universal — 7:19
Hindsight — 8:10


== Ծանոթագրություններ ==


== Արտաքին հղումներ ==
Anathema- պաշտոնական կայքը
Anathema-ի պաշտոնական էջը MySpace-ում
We're Here Because We're Here մինի կայք Archived 2011-08-21 at the Wayback Machine.
Շարլիկբաշ

Շարլիկբաշ (ռուս.՝ Шарлыкбаш, բաշկիրերեն՝ Шарлыҡбаш, բաշկիրերեն՝ Шырлыкбаш), գյուղ Ռուսաստանի Բաշկորտոստան հանրապետության Շարանսկի շրջանի կազմում։
Բնակչությունը 2009 թվականին գրանցված տվյալներով կազմում էր 76 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Աստերոիդների ցանկ (261001-261100)

Աստերոիդների ցանկ (260901-261000)  • Աստերոիդների ցանկ  • Աստերոիդների ցանկ (261101-261200)
 Աստերոիդների ցանկ (260901-261000)  • Աստերոիդների ցանկ  • Աստերոիդների ցանկ (261101-261200)
Արֆալու (Հալեպի նահանգ)

Անվան այլ կիրառումների համար տե՛ս՝ Արֆալու (այլ կիրառումներ)Արֆալու, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Կիչանի անապատ

Կիչանի անապատ, հուշարձան, որը գտնվում է Արցախի Հանրապետության Մարտակերտի շրջանի Կիչան գյուղից 1․5 կմ արևմուտք։ Այն, ըստ տեղի վիմական արձանագրության, հայտնի է նաև «Խութավանք» անվամբ։ Տեղացիները այն կոչում են «Անահիտին տոն»։ 


== Պատմություն ==
Վանքը բաղկացած է երեք եկեղեցիներից, սեղանատնից, գավթից, միաբանների խցերից, իսկ հենց վանքի մերձակայքում և վանքից հարավ-աևևմուտք ձգվում է մի ընդարձակ գերեզմանատուն։ Մի խաչքարի վրա պահպանվել են համալիրի ամենահին արձանագրության հետքերը, որը թվագրվում է 1191 թվականին։ Փաստացի սա միակ արձանագրությունը չէ, քանի որ վանքի տարբեր մասերում գտնվել են 10-ից ավելի արձանագրություններ, որոնք հետագայում հրատարակվել են։
Համալիրի հարավ-արևելյան թևում գլխավոր եկեղեցու մուտքն է։ Այն ունի ընդարձակ սրահ, միանավ կառուցվածք։ Եկեղեցին ունի գեղեցիկ զարդաքանդակներով չորս պատուհան, իսկ ներսում կան խորշեր ու վեց պատուհան։ Եկեղեցին հիմնադրվել է 18-րդ դարում, սակայն մերձակայքում գտնվող հուշարձանների արձանագրությունները  վերագրվում են 12-13-րդ դարերին։ Սա հուշում է, որ եկեղեցին կառուցվել է այլ եկեղեցու ավերակների կամ հին պատմական հնավայրի վրա։
Երկրորդ եկեղեցին գտնվում է վանական համալիրի հյուսիս-արևելյան թևի վրա։ 18-րդ դարում վերակառուցված այս եկեղեցին ունի թաղակապ դահլիճի հորինվածք։ Այս երկու եկեղեցիների միջև գտնվում է գավիթը, ընդարձակ սրահը, որը ներկայումս ավերված է։
Վանքի երրորդ եկեղեցին տեղակայված է համալիրի հարավային մասում՝ մի առանձնացված տեղում։ Եկեղեցին գրեթե ամբողջովին պահպանվել է։ Այն կառուցված է կրաքարերով, որոշ տեղերում օգտագործված են սրբատաշ ու կիսամշակ քարեր։ Հարավ-արևելյան կողմից ունի մեկ մուտք, իսկ հարավից բացվում է պատուհան։ Եկեղեցին վերագրվում է 18-րդ դարին։
Կիչանի վանական համալիրը հատկանշական դեր է խաղացել Արցախի պատմության մեջ։


== Ծանոթագրություններ ==
Պետրենկի (գյուղ, Դիկանկայի շրջան)

Անվան այլ կիրառումների համար տե՛ս՝ ՊետրենկիՊետրենկի (ուկրաիներեն՝ Петренки), գյուղ Ուկրաինայի Պոլտավայի մարզի Դիկանկայի շրջանում։
2001 թվականի տվյալներով Պետրենկի գյուղում բնակվում էր 44 մարդ։ Բնակավայրը զբաղեցնում է 0,562 կմ² տարածք։ Բնակչության խտությունը կազմում էր 78,29 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիշկի (գյուղ, Ստարոսինյավսկի շրջան)

Պիշկի (ուկրաիներեն՝ Пишки), գյուղ Ուկրաինայի Խմելնիցկիի մարզի Ստարոսինյավսկի շրջանում։
2001 թվականի տվյալներով Պիշկի գյուղում բնակվում էր 308 մարդ։ Բնակավայրը զբաղեցնում է 1941 կմ² տարածք։ Բնակչության խտությունը կազմում էր 158,68 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Օրմելե

Օրմելե (իտալերեն՝ Ormelle), կոմունա Իտալիայում։ Գտնվում է Վենետո մարզի Տրևիզո գավառում։ Բնակչությունը կազմում է 4070 մարդ, խտությունը՝ 226 մարդ/կմ²։ Զբաղեցնում է 18 կմ² մակերես։ Փոստային ինդեքս՝ 31010, հեռախոսային կոդ՝ 0422։
Կոմունայի հովանավորն է սուրբ Բարդուղիմեոս առաքյալը։ Տոնը նշվում է օգոստոսի 24-ին։


== Արտաքին հղումներ ==
http://www.comuneweb.it/OrmelleHome/ Archived 2006-02-05 at the Wayback Machine.


== Ծանոթագրություններ ==
Ոստին

Ոստին, գյուղ Արևմտյան Հայաստանում, Բիթլիսի վիլայեթի Գյոզալդարայի գավառակում` Բիթլիս քաղաքից հյուսիս-արևելք։
Գյուղն ունեցել է նպաստավոր կլիմա, արգավանդ հյողեր, ծառաստաններ և հյութալի արոտավայրեր։ Դրան նպաստել է տարածքի առատ ջուրը։
1909 թվականին ուներ 27 տուն` 134 հայ բնակչով։ Եղել է զուտ հայաբնակ բնակավայր։
Բնակչության հիմնական զբաղմունքը անասնապահությունն ու հողագործությունն էր։
Ոստինն ուներ Ս. Գևորգ անունով հայկական եկեղեցի։
Գյուղն ավերվել է 1915 թվականի Մեծ եղեռնի ժամանակ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Լեն-Ստան

Լեն-Ստան (ռուս.՝ Лен-Стан), գյուղ Ռուսաստանի, Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վիբրիոններ

Վիբրիոներ (ֆրանսերեն vibrion, լատիներեն vibrare — տատանվել, ճոճվել), կարճ(1-5 մկմ երկարությամբ), 0,3—0,6 մկմ հաստությամբ, ոլորված, ստորակետանման, մտրակավոր բակտերիաներ։ Ընդգրկվումեն vibrio ցեղում։ Սպորներ չեն առաջացնում։ Արագ, տատանողական շարժումներ են կատարում (այստեղից՝ անվանումը)։ Ապրում են հողում, ջրում, մարդու և կենդանիների աղիքներում։ Հայտնի է Վիբիոների ավելի քան 100 տեսակ, որոնց մեջ կան մարդու և կենդանիների բազմաթիվ հիվանդություններ (օրինակ, խոլերա) հարուցիչներ։
Ռահինգե

Ռահինգե (էստ․՝ Rahinge), գյուղ Էստոնիայի Տարտումաա նահանգի Տեհտվեռե շրջանում։
2011 թվականի տվյալներով գյուղում բնակվում էր 387 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Բոգդանովկա (գյուղ, Կրասնոարմեյսկի շրջան)

Անվան այլ կիրառումների համար տե՛ս՝ ԲոգդանովկաԲոգդանովկա (ուկրաիներեն՝ Богданівка), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Բոգդանովկա գյուղում բնակվում էր 26 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Արամո (Սիրիա)

Անվան այլ կիրառումների համար տե՛ս՝ Արամո (այլ կիրառումներ)Արամո (արաբ․՝ عرامو‎‎, արևմ.՝ Արամօ), գյուղ Սիրիայի Արաբական Հանրապետության Լաթակիայի մարզում։ Գտնվում է Ալ-Հաֆֆայի գավառի Սլինֆայի շրջանում։ Ըստ 2004 թվականի պաշտոնական մարդահամարի տվյալների գյուղի բնակչությունն կազմում է 490 մարդ։


== Հայ համայնք ==
Գյուղը հայտնի է հայերով բնակեցված է եղել, սակայն 1947 թվականին նրանք գաղթել են գյուղից և մեկնել Խորհրդային Հայաստան։ Այժմ մի քանի ընտանիք է ապրում։ Գյուղն ունի հին հայկական եկեղեցի, որը կոչվում է Սուրբ Ստեփանոս կառուցվել է 1310 թվականին։ Կան նաև մի քանի փոքր եկեղեցիներ փորագրված ժայռերի, ինչպիսիք են Սուրբ Աստվածածին և Սուրբ Գևորգ Հայ առաքելական եկեղեցիներն։ Կան նաև փոքրաթի ալավիներ և արաբներ։ Այսօր, կա մի փոքրիկ հայկական համայնք, որոնց մեծ մասը խոսում է արաբերեն լեզվով։


== Ծանոթագրություններ ==
Եղբայր եմք Մեք

«Եղբայր եմք մեք» հայրենասիրական երգ։ Երգի հեղինակն է Մկրտիչ Պեշիկթաշլյանը։ 
19-րդ դարում Հայության հիմնական խնդիրը Ազգային միության ստեղծումն էր։ Առաջացել էին պառակտումներ և՛ աշխարհագրական, և՛ կրոնական՝ բողոքական և կաթողիկ համայնքների միջև։


== Երգի բառերը ==


== Աղբյուրներ ==
http://hayrik.am/?p=1638


== Արտաքին հղումներ ==
Երգը Հայրիկ Մուրսադյանի կատարմամբ YouTube-ում
Վազող ալիքի լամպ

Վազող ալիքի լամպ, վազող ալիքով լամպ (ՎԱԼ), էլեկտրավակուումային սարք, որում գերբարձր հաճախականության էլեկտրամագնիսական ալիքը, տարածվելով էլեկտրոնների հոսքի ուղղությամբ և փոխազդելով նրա հետ, ուժեղանում է։
Վազող ալիքի լամպի (նկարում) հիմնական Վազող ալիքի լամպի սխեման մասերն են․ էլեկտրոնային թնդանոթը 


== Մասեր ==
(1), որը ստեղծում և ձևավորում է էլեկտրոնների հոսքը, էլեկտրամագնիսների կիզակետող համակարգը
(2), որը կենտրոնացնում և պահպանում է էլեկտրոնների հոսքը լամպի ամբողջ երկայնքով, դանդաղեցնող համակարգը
(3), որը նվազեցնում է վազող աչիքների փուլային արագությունը՝ հասցնելով էլեկտրոնների արագությանը, կոլեկտորը
(4), որը որսում է էլեկտրոնները, կլանիչը
(5), որը կլանում է կոլեկտորից անդրադարձած ալիքը և վերացնում ինքնագրգռումը, էլեկտրամագնիսական տատանումների էներգիայի ներմուծման
(6),  արտանցման։
(7), հարմարանքները։
Վագող ալիքի էլեկտրամագնիսական դաշտի ազդեցությամբ ալիքի հետ համաժամ շարժվող էլեկտրոնները խմբավորվում են թանձրուկների, որոնք, վազանցելով ալիքը, դանդաղում են․ դրանց կինետիկ էներգիան փոխանցվում է էլեկտրամագնիսական ալիքին և ուժեղացնում այն։ Վազող ա|իքի և էլեկտրոնների երկարատև փոխազդեցության պատճառով վազող ալիքի լամպերը լայնաշերտ են։ Ուժեղացումը 30—60 դբ է, օ․ գ․ գ-ն՝ 30%, աղմուկի գործակիցը՝ 3—20 դբ։
Օգտագործվում է ընդունիչների մուտքային և հաղորդիչների ելքային կասկադներում՝ գերբարձր հաճախականության (0,3—30 Գհց) տատանումներն ուժեղացնելու համար։ Կարող են օգտագործվել նաև հաճախականության ձևափոխման և բազմապատկման համար։ Վազող ալիքի լամպերը լինում են նաև մագնետրոնային տիպի։
Լագոսանտո

Լագոսանտո  (իտալերեն՝ Lagosanto), քաղաք Իտալիայում, գտնվում է Էմիլիա Ռոմանիա մարզի Ֆերերա գավառում։
Բնակչությունը՝ 4398 մարդ։ Բնակչության միջին խտությունը՝ 129 մարդ/կմ²։ Զբաղեցնում է 34 կմ² տարածք։ Փոստային ինդեքս՝ 44023։ Հեռախոսային կոդը՝ 0533։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Բնակավայրի գլխավոր կայք(իտալ.)


== Ծանոթագրություններ ==
Յակա Բիյոլ

Յակա Բիյոլ (սլովեն.՝ Jaka Bijol, փետրվարի 5, 1999(1999-02-05), Վուզենիցա, Սլովենիա) սլովենացի ֆուտբոլիստ, Սլովենիայի ազգային հավաքականի և Մոսկվայի ԲԿՄԱ ակումբի կիսապաշտպան, որն այժմ վարձավճարով խաղում է գերմանական «Հաննովեր 96» ակումբում։


== Ակումբային կարիերա ==
Յակա Բիյոլը «Դրավոգրադ» և «Բրավո» ակումբների սան է։ 2017 թվականի ամռանը նա պայմանագիր է ստորագրել Վելենիեի «Ռուդարի» հետ։ Հուլիսի 16-ին «Դոմժալեի» դեմ խաղում իր նորամուտն է նշել Սլովենիայի առաջնությունում։ «Ցելեի» դեմ խաղում Յական խփել է «Ռուդարի» մարզաշապիկով իր առաջին գոլը։ 
2018 թվականի ամռանը Բիյոլը հնգամյա պայմանագիր է կնքել Մոսկվայի ԲԿՄԱ-ի հետ։ Տրանսֆերային գումարը կազմել է 400 հազար եվրո։ Հուլիսի 27-ին, մայրաքաղաքի «Լոկոմոտիվի» դեմ Ռուսաստանի Սուպերգավաթի խաղում նա իր նորամուտն է նշել բանակայինների հիմնական կազմում։ Դիմակայության արդյունքում Յական նվաճել է իր առաջին գավաթը նոր թիմի կազմում։ Հուլիսի 31-ին «Կռիլյա Սովետովի» դեմ խաղում նա իր նորամուտն է նշել ՌՊԼ-ում։ 2019 թվականի մարտի 9-ին Կազանի «Ռուբինի» դեմ խաղում նա խփել է իր առաջին գոլը ԲԿՄԱ-ի կազմում։ Ապրիլի 24-ին նա հաղթական գոլն է խփել Մախաչկալայի  «Անժիի» դարպասը (2-0)։
2020 թվականի սեպտեմբերի 18-ին Բիյոլը մինչև 2020/21 մրցաշրջանի ավարտը վարձավճարով տեղափոխվել է գերմանական «Հաննովեր 96» ակումբ։


== Միջազգային կարիերա ==
2018 թվականի հոկտեմբերի 13-ին Նորվեգիայի հավաքականի դեմ Ազգերի լիգայի խաղում Բիյոլն իր նորամուտն է նշել Սլովենիայի ազգային հավաքականում՝ երկրորդ խաղակեսում փոխարինելով Լեո Շտուլացին։


== Նվաճումներ ==


=== Թիմային ===
ԲԿՄԱ (Մոսկվա)Ռուսաստանի սուպերգավաթակիր՝ 2018


=== Անձնական ===
Սլովենիայի լավագույն երիտասարդ ֆուտբոլիստ՝ 2018


== Ծանոթագրություններ ==
Դուբրովո (գյուղ, Կոլոմենսկի շրջան)

Անվան այլ կիրառումների համար տե՛ս՝ ԴուբրովոԴուբրովո (ռուս.՝ Дуброво), գյուղ Ռուսաստանի Մոսկվայի մարզի Կոլոմենսկի շրջանի կազմում։
Բնակչությունը 2005 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուրնյակ (գյուղ, Իշիմբայսկի շրջան)

Անվան այլ կիրառումների համար տե՛ս՝ ՈւրնյակՈւրնյակ (ռուս.՝ Урняк, բաշկիրերեն՝ Үрнәк), գյուղ Ռուսաստանի Բաշկորտոստան հանրապետության Իշիմբայսկի շրջանի կազմում։
Բնակչությունը 2009 թվականին գրանցված տվյալներով կազմում էր 142 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հնդկոտեմ

Հնդկոտեմ (լատ.՝ Tropaeoium), պատկանում է հնդկոտեմների ընտանիքին։ Հայրենիքը Ամերիկան է։


== Տարածվածություն ==
Իր հարուստ և գեղեցիկ ծաղիկներ շնորհիվ բավական տարածված միամյա բույս է։ Ամենատարածված խոշոր տեսակներից են T. Majus L.-ը և T.Lobbianum Veitch.-ը։ Երկու տեսակներն էլ ունեն փափատվող և թփիկավոր ձևեր։


== Օգտագործում ==
Բարձր հնդկոտեմներն օգտագործվում են պակի կողմից լուսամուտները, պատշգամբները ձևավորելու համար, կազմելով բարձր լարաշարքեր։ Թփիկավոր ձևերը օգտագործվում են ծաղկեթմբերի, ղևանդների, միքսբորդերների և ցածր շրջեզրերի ձևավորումներում։


== Կենսաբանական նկարագիր ==
Դեկորատիվ տարբեր ձևերի ծաղիկները լինում են սպիտակ, վառ կարմրագույն, դեղին, նարնջագույն և այլ երանգների։ Տերևները նույնպես ունեն տարբեր գույներ՝ կանաչ, սպիտակ, խայտաբղետ և մուգ կանաչ։ Սերմերը իրենց մեծությամբ և ձևով խիստ տարբեր են, ունեն մոտավորապես կլոր կամ երկարավուն ձև, քիչ թե շատ ամուր, դեղին, սպիտակավուն խեցաձև պատյան, որը երբեմն շատ հեշտությամբ անջատվում է սերմից։


== Ծլունակություն ==
Ծլունակությունը պահպանում է 3-4 տարի, ծլում է 8-12 օրվա ընթացքում։


== Մշակում ==
Ցանքը կատարվում է ապրիլի վերջերին կամ մայիսի սկզբներին՝ ուղղակի բաց գրունտում։ Կարելի է աճեցնել նաև 9-10 սմ-անոց թաղարներում և հողագնդիկով տեղափոխել գրունտ։ Տնկումը պետք է կատարել փափուկ և լավ մշակված հողերում, բաց, արևոտ տարածություններում բոիյսը բույսից 20-30 սմ հեռավորության վրա։ Ծաղկում է ամբողջ ամառվա ընթացքում՝ մինչև ուշ աշուն։ Սերմնահավաքը պետք է կատարել հաճախակի, որովհետև հասած սերմնահատիկը անմիջապես վայր է ընկնում և ստիպված պետք է հավաքել գետնից։


== Պատկերասրահ ==

		
		
		
		
		


== Գրականություն ==
Ծաղկաբուծություն և դեկորատիվ այգեգործություն, Հ. Ե. Նարինջյան